  Туспуктэм: Руслан Нуриахметов Наталия Сильвестрова Удмуртиын 11-тӥ толсуре «ЦЕНИ СВОе Zдоровье» акция кутскоз, кудӥз улсын нимысьтыз ожгар ужрадэ пыриськисьёслы диспансеризация радъяськоз. Сое улон интыя эмъяськонниын но клинико-диагностической центрын ортчыны луоз. Со сярысь Удмуртилэн тӧроез Александр Бречалов 7-тӥ толсуре меӵак эфирын вераз, элькунысь тазалыкез утёнъя министерстволэн пресс-службаез ивортӥз. Туннэ нуналлы Ужмуртиысь 400 пала ожгарчиос элькунысь эмъюртъёсын йӧтанскизы. 252 адями стационарын эмъяськизы, 151 мурт амбулаторной юрттэт басьтӥз. « Ӵемысь ми асьмеос кычӧлтӥськомы (реабилитациез ортчыны – ред.), малы ке шуоно кӧня ке гинэ кантузить карем но тазалыклы урод бервыл кельтыны быгатэ. Нимысьтыз ужрадэ пыриськисьёсты но соослэсь ӵыжы-выжыоссэс эм юрттэт басьтыны куриськомы » Александр Бречалов, Удмуртилэн тӧроез Реабилитаци ёзэтъёс Нырысетӥ элькун эмъяськонниын, 1 но 6 номеро кар эмъюртъёсын, Можга ёрос эмъяськонниын ужало. Унимысьтыз ожгар ужрадэ пыриськисьёс но соослэн семьяоссы озьы ик психологической юрттэт басьтыны быгато. Тодэ вайытом, Кез ёросын нимысьтыз ужрад мынон интыын ожмаськисьёслы 100 килограмм пельнянь кутӥзы. Тегъёс: нимысьтызужрад Тазалык эмъяськонниос Удмуртия  